CELEX: 32020D1260
Language: fi
Date: 2020-09-04 00:00:00
Title: Neuvoston täytäntöönpanopäätös (EU) 2020/1260, annettu 4 päivänä syyskuuta 2020, luvan antamisesta Romanialle soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa erityistoimenpidettä annetun täytäntöönpanopäätöksen (EU) 2017/1855 muuttamisesta

10.9.2020   
               
               
                  FI
               
               
                  Euroopan unionin virallinen lehti
               
               
                  L 296/1
               
            
         NEUVOSTON TÄYTÄNTÖÖNPANOPÄÄTÖS (EU) 2020/1260,
         annettu 4 päivänä syyskuuta 2020,
         luvan antamisesta Romanialle soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa erityistoimenpidettä annetun täytäntöönpanopäätöksen (EU) 2017/1855 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY (1) ja erityisesti sen 395 artiklan 1 kohdan ensimmäisen alakohdan,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Direktiivin 2006/112/EY 287 artiklan mukaan Romania voi myöntää vapautuksen arvonlisäverosta sellaisille verovelvollisille, joiden vuosittainen liikevaihto kansallisena valuuttana on sen unioniin liittymispäivänä voimassa olleen muuntokurssin mukaan laskettuna enintään 35 000 euroa.
                  
               
                     (2)
                  
                  
                     Romanialle annettiin neuvoston täytäntöönpanopäätöksellä 2012/181/EU (2) lupa ottaa käyttöön direktiivin 2006/112/EY 287 artiklasta poikkeava erityistoimenpide, jäljempänä ’poikkeava toimenpide’, jolla vapautettiin arvonlisäverosta verovelvolliset, joiden vuosittaisen liikevaihdon vasta-arvo kansallisena valuuttana oli enintään 65 000 euroa Romanian unioniin liittymispäivänä voimassa olleen muuntokurssin mukaan laskettuna. Poikkeavan toimenpiteen voimassaolo päättyi 31 päivänä joulukuuta 2014.
                  
               
                     (3)
                  
                  
                     Romanialle annettiin neuvoston täytäntöönpanopäätöksellä 2014/931/EU (3) lupa jatkaa poikkeavan toimenpiteen soveltamista 31 päivään joulukuuta 2017 asti.
                  
               
                     (4)
                  
                  
                     Neuvoston täytäntöönpanopäätöksellä (EU) 2017/1855 (4) Romanialle annettiin lupa soveltaa direktiivin 2006/112/EY 287 artiklasta poikkeavaa erityistoimenpidettä, jolla vapautetaan arvonlisäverosta sellaiset verovelvolliset, joiden vuosittainen liikevaihto on kansallisena valuuttana Romanian liittymispäivänä voimassa olleen muuntokurssin mukaan enintään 88 500 euroa. Poikkeavalle toimenpiteelle annettiin lupa 31 päivään joulukuuta 2020 tai sellaisen direktiivin voimaantuloon asti, jolla muutetaan direktiivin 2006/112/EY 281–294 artiklan säännöksiä, sen mukaan, kumpi näistä ajankohdista on aikaisempi.
                  
               
                     (5)
                  
                  
                     Neuvosto hyväksyi 18 päivänä helmikuuta 2020 direktiivin (EU) 2020/285 (5), jolla muutetaan direktiivin 2006/112/EY 281–294 artiklaa pienten yritysten erityisjärjestelmän osalta. Direktiivissä (EU) 2020/285 sallitaan myös se, että jäsenvaltiot myöntävät verovapautuksen verovelvollisille, joiden vuosittainen liikevaihto jäsenvaltiossa ei ylitä raja-arvoa, joka on 85 000 euroa tai sen vasta-arvo kansallisena valuuttana.
                  
               
                     (6)
                  
                  
                     Romania pyysi komissioon 14 päivänä tammikuuta 2020 saapuneeksi kirjatulla kirjeellä lupaa jatkaa poikkeavan toimenpiteen soveltamista 31 päivän joulukuuta 2020 jälkeen.
                  
               
                     (7)
                  
                  
                     Komissio toimitti direktiivin 2006/112/EY 395 artiklan 2 kohdan toisen alakohdan mukaisesti Romanian esittämän hakemuksen muille jäsenvaltioille 18 päivänä helmikuuta 2020 päivätyllä kirjeellä. Komissio antoi Romanialle 19 päivänä helmikuuta 2020 päivätyllä kirjeellä tiedon, että se oli saanut kaikki hakemuksen arviointia varten tarvittavat tiedot.
                  
               
                     (8)
                  
                  
                     Romanian toimittamista tiedoista ilmenee, että poikkeavan toimenpiteen perustelut ovat pysyneet pääosin muuttumattomina. Poikkeava toimenpide on yksinkertaistamistoimenpide, jolla vähennetään useiden pienten yritysten arvonlisäveroon liittyviä velvoitteita. Se myös vähentää veroviranomaisten taakkaa, koska vähäisten tulomäärien kantamista laajalta pienten yritysten joukolta ei tarvitse enää valvoa. Vapautusta koskevan nykyisen raja-arvon säilyttäminen näyttää olevan tehokas tapa säästää hallinnollisia resursseja ja vähentää veropetoksia.
                  
               
                     (9)
                  
                  
                     Poikkeava toimenpide on ja tulee jatkossakin olemaan valinnainen verovelvollisille. Verovelvolliset voivat edelleen valita tavallisen arvonlisäverojärjestelmän direktiivin 2006/112/EY 290 artiklan nojalla.
                  
               
                     (10)
                  
                  
                     Romanian toimittamista tiedoista ilmenee, että poikkeavalla toimenpiteellä on vain vähäinen vaikutus Romaniassa lopullisessa kulutusvaiheessa kannettavien verotulojen kokonaismäärään.
                  
               
                     (11)
                  
                  
                     Poikkeavalla toimenpiteellä ei ole kielteisiä vaikutuksia arvonlisäverosta kertyviin unionin omiin varoihin, koska Romania tekee kompensaatiolaskelman neuvoston asetuksen (ETY, Euratom) N:o 1553/89 (6) 6 artiklan mukaisesti.
                  
               
                     (12)
                  
                  
                     Koska poikkeava toimenpide vaikuttaa mahdollisesti myönteisesti pieniin yrityksiin ja veroviranomaisiin vähentämällä niiden hallinnollista rasitusta ja säännösten noudattamisesta aiheutuvia kustannuksia ja koska se ei vaikuta suuresti arvonlisäverotulojen kokonaiskertymään, Romanialle olisi annettava lupa jatkaa poikkeavan toimenpiteen soveltamista.
                  
               
                     (13)
                  
                  
                     Poikkeavan toimenpiteen soveltamista koskevan luvan olisi oltava voimassa rajoitetun ajan. Aikarajan olisi oltava riittävä, jotta raja-arvon vaikuttavuus ja asianmukaisuus pystytään arvioimaan. Lisäksi direktiivin (EU) 2020/285 3 artiklan 1 kohdan mukaan jäsenvaltioiden on annettava ja julkaistava kyseisen direktiivin 1 artiklan noudattamisen edellyttämät lait, asetukset ja hallinnolliset määräykset 31 päivään joulukuuta 2024 mennessä ja sovellettava näitä säännöksiä 1 päivästä tammikuuta 2025. Näin ollen on aiheellista antaa Romanialle lupa soveltaa poikkeavaa toimenpidettä 31 päivään joulukuuta 2024 asti.
                  
               
                     (14)
                  
                  
                     Täytäntöönpanopäätös (EU) 2017/1855 olisi sen vuoksi muutettava vastaavasti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Korvataan täytäntöönpanopäätöksen (EU) 2017/1855 2 artiklan toinen kohta seuraavasti:
            ”Tätä päätöstä sovelletaan 1 päivästä tammikuuta 2018 alkaen 31 päivään joulukuuta 2024.”
         
         
            2 artikla
            Tämä päätös tulee voimaan päivänä, jona se annetaan tiedoksi.
         
         
            3 artikla
            Tämä päätös on osoitettu Romanialle.
         
         
            Tehty Brysselissä 4 päivänä syyskuuta 2020.
            
               
                  Neuvoston puolesta
               
               
                  Puheenjohtaja
               
               M. ROTH
            
         
         
            (1)  EUVL L 347, 11.12.2006, s. 1.
         
            (2)  Neuvoston täytäntöönpanopäätös 2012/181/EU, annettu 26 päivänä maaliskuuta 2012, luvan antamisesta Romanialle ottaa käyttöön yhteisestä arvonlisäverojärjestelmästä annetun direktiivin 2006/112/EY 287 artiklasta poikkeava erityistoimenpide (EUVL L 92, 30.3.2012, s. 26).
         
            (3)  Neuvoston täytäntöönpanopäätös 2014/931/EU, annettu 16 päivänä joulukuuta 2014, luvan antamisesta Romanialle ottaa käyttöön yhteisestä arvonlisäverojärjestelmästä annetun direktiivin 2006/112/EY 287 artiklasta poikkeava erityistoimenpide annetun täytäntöönpanopäätöksen 2012/181/EU soveltamisen jatkamisesta (EUVL L 365, 19.12.2014, s. 145).
         
            (4)  Neuvoston täytäntöönpanopäätös (EU) 2017/1855, annettu 10 päivänä lokakuuta 2017, luvan antamisesta Romanialle soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa erityistoimenpidettä (EUVL L 265, 14.10.2017, s. 19).
         
            (5)  Neuvoston direktiivi (EU) 2020/285, annettu 18 päivänä helmikuuta 2020, yhteisestä arvonlisäverojärjestelmästä annetun direktiivin 2006/112/EY muuttamisesta pienten yritysten erityisjärjestelmän osalta ja asetuksen (EU) N:o 904/2010 muuttamisesta pienten yritysten erityisjärjestelmän asianmukaisen soveltamisen valvomiseksi tehtävän hallinnollisen yhteistyön ja tietojenvaihdon osalta (EUVL L 62, 2.3.2020, s. 13).
         
            (6)  Neuvoston asetus (ETY, Euratom) N:o 1553/89, annettu 29 päivänä toukokuuta 1989, arvonlisäverosta kertyvien omien varojen lopullisesta yhdenmukaisesta kantomenettelystä (EYVL L 155, 7.6.1989, s. 9).